Sacharovprys vir 16-jarige Pakistanse heldinMalala Yousafzai Die 16-jarige Malala Yousafzai van Pakistan wat swaar gewond is toe die Taliban haar weens haar stryd vir meisies se toegang tot onderwys deur die kop geskiet het, het die Europese Sacharovprys vir meningsvryheid ontvang. Malala het wêreldwyd ‘n ikoon geword toe sy in weerwil daarvan dat die Taliban steeds op haar jag maak, nie van haar oortuigings afgewyk het nie. Sy is die jongste persoon aan wie die prys nog toegeken is. Sy is ook ‘n gunsteling om môre as die Nobelvredespryswenner aangewys te word. Die Sacharovprys het haar 50 000 euro’s in die sak gebring, en word jaarliks deur die Europese parlement toegeken. Oud-pres. Nelson Mandela is ‘n voormalige wenner van die prys, wat in 1988 aan hom toegeken is.